cyanic-selkie/wikianc huggingface dataset:
সিলিয়া জনসন
প্রারম্ভিক জীবন
তিনি ১৯১৯ থেকে ১৯২৬ সাল পর্যন্ত লন্ডনে সেন্ট পল্‌স গার্লস স্কুলে পড়াশোনা করেন। তিনি গুস্টাভ হোলস্টের অধীনে বিদ্যালয়ের ঐকতান বাদকদলে পরিবেশনা করতেন। তিনি বিদ্যালয়ের মঞ্চনাটকে অভিনয়ও করতেন, তবে ১৯২৬ সালে রয়্যাল একাডেমি অব ড্রামাটিক আর্টে (রাডা) ভর্তির সময় তার অন্য কোন অভিনয়ের অভিজ্ঞতা ছিল না। রাডায় তার সহপাঠি ছিলেন মার্গারেটা স্কট।
কক্সবাজার পৌরসভা
অবস্থান ও সীমানা
কক্সবাজার সদর উপজেলার দক্ষিণ-পশ্চিমাংশে পাহাড়ের পাদদেশ এবং বঙ্গোপসাগরের তীরঘেঁষে কক্সবাজার পৌরসভার অবস্থান। এর উত্তরে খুরুশকুল ইউনিয়ন, পূর্বে ও দক্ষিণে ঝিলংজা ইউনিয়ন এবং পশ্চিমে বঙ্গোপসাগর অবস্থিত।
সিলিয়া জনসন
কর্মজীবন
জনসন লন্ডনে কয়েকটি ছোট মঞ্চনাটকে কাজ করেন এবং এরপর দ্য উইন্ড অ্যান্ড দ্য রেইন (১৯৩৩-১৯৩৫) নাটকে দুই বছর অভিনয়ের মধ্য দিয়ে নিজেকে শীর্ষ মঞ্চ অভিনেত্রী হিসেবে প্রতিষ্ঠিত করেন। তিনি ১৯৩৫ সালে সাংবাদিক পিটার ফ্লেমিংয়ের সাথে বিবাহবন্ধনে আবদ্ধ হন। ১৯৩৯ সালের তাদের প্রথম পুত্রসন্তান জন্মগ্রহণ করে।
কক্সবাজার পৌরসভা
ইতিহাস
কক্সবাজার পৌরসভা গঠিত হয় ১৮৬৯ সালের ১ এপ্রিল। ১৯৫৯ ইং সালে কক্সবাজার পৌরসভার নাম পরিবর্তন করে টাউন কমিটি করা হয়। পরবর্তীতে ১৯৭২ সালে টাউন কমিটির নাম পরিবর্তন করে কক্সবাজার পৌরসভা করা হয়।
সিলিয়া জনসন
কর্মজীবন
তিনি নোয়েল কাওয়ার্ড রচিত এবং ডেভিড লিন পরিচালিত ইন হুইচ উই সার্ভ (১৯৪২) ও দিস হ্যাপি ব্রিড (১৯৪৪) চলচ্চিত্রে অভিনয় করেন। রেডিও টাইমস দিস হ্যাপি ব্রিড চলচ্চিত্রটিকে পাঁচে পাঁচ তারকা দেয় এবং জনসনের ইথেল গিবন্স চরিত্রে অভিনয় সম্পর্কে লিখে "সিলিয়া জনসন অসাধারণ ছিলেন... তার প্রতিবেশী রবার্ট নিউটন ও স্ট্যানলি হলওয়ের সাথে তার দৃশ্যগুলো সবচেয়ে সেরা।" এই কাজের জন্য তিনি শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার অর্জন করেন।
কক্সবাজার পৌরসভা
প্রশাসনিক এলাকা
কক্সবাজার পৌরসভায় ১২টি ওয়ার্ড রয়েছে। কক্সবাজার জেলা সদর এ পৌরসভার অবস্থিত। এ পৌরসভার প্রশাসনিক কার্যক্রম কক্সবাজার সদর মডেল থানার আওতাধীন। এটি জাতীয় সংসদের ২৯৬নং নির্বাচনী এলাকা কক্সবাজার-৩ এর অংশ।
সিলিয়া জনসন
কর্মজীবন
লিন ও কাওয়ার্ড তাদের পরবর্তী চলচ্চিত্র ব্রিফ এনকাউন্টার-এর জন্যও তাকে বাছাই করেন। তিনি তার পারিবারিক দায়িত্ব পালনের স্বার্থে এই চরিত্রটি গ্রহণ করেন, কিন্তু এই ভূমিকাতে আগ্রহীও ছিলেন। তিনি তার স্বামীকে লিখেন, "এটি খুব ভালো একটি চরিত্র এবং আমি এতে অভিনয় করতে পছন্দ করবো। আমি ইতোমধ্যে কীভাবে অভিনয় করবো ও কীভাবে আমার সংলাপ বলবো তার পরিকল্পনা করে ফেলেছি।" একজন মধ্যবিত্ত গৃহিণী রেলওয়ে স্টেশনের আরাম করার কক্ষে একজন বিবাহিত ডাক্তারের সাথে পরিচিত হন এবং তার প্রেমে পড়েন এই গল্পে আবর্তিত প্রণয়মূলক নাট্যধর্মী চলচ্চিত্রটি সমাদৃত হয় এবং বর্তমান সময়ে একে ধ্রুপদী চলচ্চিত্র হিসেবে গণ্য করা হয়। এই চলচ্চিত্রে অভিনয়ের জন্য তিনি শ্রেষ্ঠ অভিনেত্রী বিভাগে নিউ ইয়র্ক চলচ্চিত্র সমালোচক সমিতি পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
কক্সবাজার পৌরসভা
প্রশাসনিক এলাকা
ওয়ার্ডভিত্তিক এ পৌরসভার এলাকাসমূহ নিচে উল্লেখ করা হল:
শিক্ষা ব্যবস্থা
কক্সবাজার পৌরসভার সাক্ষরতার হার ৫৫.৭০%। এ পৌরসভায় ১টি প্রাইভেট বিশ্ববিদ্যালয়, ১টি সরকারি মেডিকেল কলেজ, ২টি সরকারি কলেজ, ২টি বেসরকারি কলেজ, ৩টি কামিল মাদ্রাসা, ১টি আলিম মাদ্রাসা, ১৫টি মাধ্যমিক বিদ্যালয়, ৩টি দাখিল মাদ্রাসা, ৪টি নিম্ন মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।
সিলিয়া জনসন
কর্মজীবন
তিনি দ্য প্রাইম অব মিস জিন ব্রডি (১৯৬৯) চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন। এছাড়া তিনি ছয়বার বাফটা পুরস্কারের মনোনয়ন লাভ করেন।
কক্সবাজার পৌরসভা
যোগাযোগ ব্যবস্থা
কক্সবাজার পৌরসভা এলাকায় দুটি প্রধান সড়কসহ অসংখ্য উপসড়ক ও অলি-গলি রয়েছে। জেলা সদরের বাসটার্মিনাল ও বিমানবন্দরটি পৌরসভা এলাকায় অবস্থিত। ঢাকা, চট্টগ্রামসহ দেশের বিভিন্ন শহর থেকে আকাশপথে কক্সবাজার আসা যায়।
খাল ও নদী
কক্সবাজার পৌরসভার উত্তর সীমান্ত দিয়ে প্রবাহিত হচ্ছে বাঁকখালী নদী।
হাট-বাজার
কক্সবাজার পৌরসভায় মোট ৭টি হাট-বাজার রয়েছে। প্রধান হাটবাজার হল বড়বাজার, মাছবাজার, পুরানো পান বাজার।
জনপ্রতিনিধি
পৌরসভা সংরক্ষিত মহিলা কাউন্সিল
পৌরসভা সাধারণ কাউন্সিল
জেলা শিল্পকলা একাডেমি, রাজশাহী
জেলা শিল্পকলা একাডেমি, রাজশাহী বা রাজশাহী শিল্পকলা একাডেমি রাষ্ট্রীয় পৃষ্ঠপোষকতায় পরিচালিত, বাংলাদেশ শিল্পকলা একাডেমি অধিভুক্ত এবং নিয়ন্ত্রিত জেলাভিত্তিক সাংস্কৃতিক কেন্দ্র যা রাজশাহী জেলার রাজপাড়া থানার রাজশাহী কোর্ট অঞ্চলে শ্রীরামপুর এলাকায় আবস্থিত।
বহিঃসংযোগ
]
সিসটোসোমায়োসিস
সিসটোসোমায়োসিস (বিলহার্সিয়া, স্নেইল ফিভার, এবং কাটাইয়ামা ফিভার হিসাবেও পরিচিত) সিসটোসোমা ধরনের পরজীবী কৃমি দ্বারা সৃষ্ট রোগ। এটি মূত্রনালী অথবা অন্ত্রসমূহকে আক্রান্ত করতে পারে। পেটে ব্যথা, ডায়রিয়া, রক্ত পায়খানা অথবা মূত্রে রক্ত চিহ্ন অথবা উপসর্গ হিসাবে দেখা দিতে পারে।  দীর্ঘ সময় ধরে সংক্রমিতরা যকৃতের ক্ষতি, কিডনি অকৃতকার্যতা, বন্ধ্যাত্ব,  মূত্রাশয় ক্যান্সারে আক্রান্ত হতে পারে। শিশুদের ক্ষেত্রে এটি কম বৃদ্ধি এবং শেখার অক্ষমতার কারণ হতে পারে।
পরজীবীপূর্ণ দূষিত পানির সংস্পর্শে রোগটি ছড়ায়। সংক্রমিত মিঠা পানির শামুক দ্বারা এই পরজীবীগুলো ছড়ায়।  এই রোগটি বিশেষভাবে উন্নয়নশীল দেশসমূহের শিশুদের মধ্যে দেখা যায় যেহেতু তারা দূষিত পানিতে বেশি খেলা করে। অন্যান্য উচ্চ ঝুঁকি সম্পন্ন গ্রুপের মধ্যে আছে কৃষক, জেলে এবং দৈনন্দিন কাজে অপরিষ্কার পানি ব্যবহারকারী মানুষ। এটি হেলমিন্থ সংক্রমণ গ্রুপের  অন্তর্ভুক্ত। মানুষের মূত্র অথবা মলে পরজীবীর ডিম খুঁজে পাওয়ার মাধ্যমে রোগ নির্ণয় করা যায়। রক্তে রোগটির বিরুদ্ধে অ্যান্টিবডি খুঁজে পাওয়ার মাধ্যমেও এটি নিশ্চিত করা যায়।
এই রোগ প্রতিরোধের উপায়গুলোর মধ্যে রয়েছে বিশুদ্ধ পানির প্রাপ্যতা নিশ্চিতকরণ এবং শামুকের সংখ্যা হ্রাস। যে সব এলাকায় সাধারণত এই রোগটি দেখা যায় সে সব এলাকার সকল গ্রুপসমূহকে বছরে একসাথে প্রসিকান্টেল ঔষধ দ্বারা চিকিৎসা করা যেতে পারে। সংক্রমিত লোকের সংখ্যা কমাতে এবং রোগের বিস্তার হ্রাসে এটি করা হয়। প্রসিকান্টেল ঔষধটি বিশ্ব স্বাস্থ্য সংস্থা কতৃর্ক আক্রান্ত ব্যক্তিদের চিকিৎসায় সুপারিশ করা হয়।
সিসটোসোমায়োসিস বিশ্বজুড়ে ২১০ মিলিয়ন মানুষকে আক্রান্ত করে, এবং প্রতি বছর আনুমানিক ১২,০০০ থেকে ২০০,০০০ জন মানুষ এতে মারা যায়। এই রোগটি সবচেয়ে বেশি দেখা যায় আফ্রিকা, এশিয়া এবং দক্ষিণ আমেরিকায়। প্রায় ৭০টিরও বেশি দেশের প্রায় ৭০০ মিলিয়ন মানুষ বাস করে যেখানে এই রোগটি সচরাচর দেখা যায়। গ্রীষ্মমন্ডলীয় দেশসমূহের অর্থনীতিতে সবচেয়ে প্রভাব বিস্তারকারী পরজীবী ঘটিত রোগের মধ্যে ম্যালেরিয়ার পরেই দ্বিতীয় অবস্থানে আছে সিসটোসোমায়োসিস। প্রাচীনকাল থেকে বিংশ শতাব্দীর শুরুর দিক পর্যন্ত, সিসটোসোমায়োসিসের উপসর্গ হিসেবে মূত্রে রক্তের উপস্থিতিকে মিশরে মাসিকের পুরুষ সংস্করণ হিসেবে দেখা হত এবং এভাবে বালকদের রূপান্তর হিসাবে বিবেচিত হত। এটাকে অবহেলিত গ্রীষ্মমন্ডলীয় রোগের শ্রেণীভুক্ত করা হয়।
মহিলা আত্মরক্ষা সমিতি
মহিলা আত্মরক্ষা সমিতি বা মার্স ভারতের বাংলার একটি মহিলা গণসংগঠন। এই গণসংগঠনটি ভারতের কমিউনিস্ট পার্টির সঙ্গে যুক্ত ছিল।
প্রতিষ্ঠা
দ্বিতীয় বিশ্বযুদ্ধের মাঝামাঝি সময়ে এবং পঞ্চাশের মন্বন্তরের প্রাক্কালে ১৯৪২ খ্রিস্টাব্দে মহিলা আত্মরক্ষা সমিতি প্রতিষ্ঠিত হয়। দুর্ভিক্ষের সময় দেশ-বিদেশ থেকে বহু মহিলা কলকাতায় পালিয়ে সেখানে তাদের যৌন শোষণের শিকার হতে হয়েছিল (হয় সামরিক শিবিরে প্রেরণ করা হয়েছে বা শহরে প্ররোচিত করা হয়েছে বা পতিতাবৃত্তিতে বাধ্য করা হয়েছে)। সেইসময় কলকাতার পতিতালয়ে নারী-মহিলাদের সংখ্যা দ্বিগুণ হয়ে যায়। আমেরিকান সৈন্যরা কলকাতার স্থানীয় নারীদের নির্যাতন বা অপহরণ করতে মেতে ওঠে। এরই প্রতিবাদে একদল কমিউনিস্ট মহিলা মহিলা আত্মরক্ষা সমিতি বা মার্স গঠন করে। পশ্চিমবাংলায় জাপানী দখলদারীদের থেকে প্রতিরক্ষার উদ্দেশ্যে ১৯৩৯ খ্রিস্টাব্দে কলকাতায় কংগ্রেস মহিলা সংঘে মহিলাদের আত্মরক্ষার জন্য একটি সংগঠনের সূচনা হয়। ১৯৪১ খ্রিস্টাব্দে এই সংগঠনে সম্প্রতি কারাগার থেকে মুক্তি পাওয়া কমিউনিস্ট মহিলারা দেয়।
নেতৃত্বদান
রানী মিত্র দাশগুপ্ত, মণিকুন্তলা সেন এবং রেণু চক্রবর্তী মহিলা আত্মরক্ষা সমিতির প্রধান নেত্রী ছিলেন। এছাড়াও এই সংগঠনে রানী মহলানবীশ (বিজ্ঞানী প্রশান্ত চন্দ্র মহলানবীশের স্ত্রী) ও লীলা মজুমদারের মতো বিশিষ্ঠ অ-সাম্যবাদী উদারচেতা নারীরাও একত্রিত হয়েছিলেন। রানী মহলানবীশ মার্সের প্রেসিডেন্ট হিসাবে দায়িত্ব পালন করেন।
প্রাথমিক সংগ্রাম
মহিলা আত্মরক্ষা সমিতি ভারতীয় স্বাধীনতা সংগ্রামকে সমর্থন জানায় এবং মহিলাদের আত্মরক্ষার নির্দেশ দিয়ে ফ্যাসিবাদের বিরুদ্ধে সতর্ক করেছিল। এই সংগঠন রাজনৈতিক বন্দীদের মুক্তির দাবিতে এবং অনাহার থেকে জনগণকে রক্ষা করার জন্য বিভিন্ন কর্মসূচি গ্রহণ করেছিল। এই সংস্থা দুর্ভিক্ষগ্রস্ত জনগোষ্ঠীর জন্য ত্রাণ সামগ্রীর ব্যবস্থা করে এবং খাদ্যদ্রব্যের মূল্য বৃদ্ধির প্রতিবাদে ১৯৪৩ খ্রিস্টাব্দের ১৭ মার্চ ৫০০০ জন মহিলাকে সঙ্গবদ্ধ করে বেঙ্গল আইনসভায় পদযাত্রা করে প্রতিবাদ জানায়। এই অভূতপূর্ব বিশাল আন্দোলনের ফলে সেদিন আবুল কাশেম ফজলুল হক মন্ত্রিসভার সদস্যরা কয়েকটি লরি বোঝাই চাল আনিয়ে উপস্থিত প্রত্যেককে দু’সের চাল দেওয়ার ব্যবস্থা করতে বাধ্য হয়। মার্সের এই ‘ভুখ মিছিল’ কলকাতার বুকে প্রথম রেশন দোকানগুলো চালু করতে প্রশাসনকে বাধ্য করে। কলকাতার এই প্রতিবাদ মিছিলের পর দিনাজপুর, চট্টগ্রাম, মেদিনীপুর, বদরগঞ্জ, মাদারীপুর, পাবনা এবং বাঁকুড়াতে অনশন মিছিল শুরু হয়। ১৯৪৩ খ্রিস্টাব্দের এপ্রিল মহিলা আত্মরক্ষা সমিতি প্রথম সম্মেলন করে। এই সম্মেলনের সভাপতিত্ব করেন মোহিনী দেবী এবং ইলা রিড সাংগঠনিক সম্পাদক হিসাবে দায়িত্বভাব পালন করেন।
বাংলার প্রতিটি জেলায় মার্স-এর শাখা স্থাপন করা হয় এবং এই গণসংগঠন প্রদেশ জুড়ে বিক্ষোভ সমাবেশে করতে থাকে। ১৯৪৪ খ্রিস্টাব্দের মধ্যে এই আন্দোলনে সদস্য সংখ্যা ৪৩,৫০০ জন হয়ে যায়। মার্স পরবর্তী সময়ে তেভাগা আন্দোলনে মুখ্য ভূমিকা পালন করে। বলা হয় যে-  তেভাগা আন্দোলন যদি প্রদীপ হয় তাহলে মার্স হলো সলতে পাকানো।  তেভাগা আন্দোলন শুরু হওয়ার পরে, একটি সমালোচনামূলক কারণ কাজ করেছিল, যার কারণে বাংলার শহুরে এবং গ্রামীণ উভয় মহিলা কৃষক সংগ্রামে অংশ নেওয়ার জন্য প্রস্তুত হয়। এই সময় মহিলা আত্মরক্ষা সমিতি যৌথ রাজনৈতিকভাবে সকল স্তরের মহিলাদের সঙ্গবদ্ধ করে এক গুরুত্বপূর্ণ গণআন্দোলন গড়ে তুলতে সক্ষম হয়। ১৯৪৩ সালের দুর্ভিক্ষের সময় এবং পরেও এই মহিলা গণসংগঠন ত্রাণ কাজ এবং রাজনৈতিক মিছিলগুলিতে শহরের মার্স ও কমিউনিস্ট (সিপি) কর্মীসহ বিধ্বস্ত গ্রামীণ জনপদের মহিলাদের একত্রিত করতে সক্ষম হয়। মার্সের এই ঐতিহাসিক অভিজ্ঞতার জন্যই তারা তেভাগা পূর্ব টঙ্কা, হাটোলা এবং আধিয়ারের কৃষি আন্দোলনের চেয়েও বেশি সংখ্যক মহিলাদের একত্রিত করে তেভাগা আন্দোলনে অংশগ্রহণ করতে পারে।
দেশভাগের পর
১৯৪৭ খ্রিস্টাব্দে দেশভাগের পর এই সংগঠনের নাম পরিবর্তন করে  'পশ্চিমবঙ্গ মহিলা আত্মরক্ষা' সমিতি রাখা হয়। ২৮ এপ্রিল ১৯৪৯ মার্স রাজবন্ধীদের মর্যাদা ও মুক্তির দাবিতে কলকাতায় একটি সমাবেশের আয়োজন করে। পরিকল্পনা অনুযায়ী তদানিন্তন মুখ্যমন্ত্রী ড. বিধানচন্দ্র রায়ের বাড়ির উদ্দেশ্যে ভারতসভা হল থেকে কয়েকশত মহিলার দৃপ্ত মিছিল বউবাজার কলেজ স্ট্রিট সংযোগস্থলে উপস্থিত হলে পুলিশ মিছিলে গুলি চালায়। পুলিশের গুলিতে লিতকা সেন, প্রতিভা গাঙ্গুলী, গীতা সরকার, অমিয়া দত্ত ও যুবকর্মী বিমান ব্যানার্জিসহ মোট ছয়জন নিহত হন।
১৯৫৪ খ্রিস্টাব্দের এপ্রিল মার্সের পক্ষ থেকে এই সংগঠনের সদস্য সংখ্যা ১৮০০০ জন বলে দাবি করা হয়, যার মধ্যে অধিকাংশই ছিল কৃষক ও পাটকলে কর্মরত কর্মী। এর দুইমাসের মধ্যেই তারা ভারতীয় মহিলা ফেডারেশন গঠন করার কর্মসূচি নেয়।
বাবুখালী ইউনিয়ন
বাবুখালী ইউনিয়ন বাংলাদেশের খুলনা বিভাগের মাগুরা জেলার মহম্মদপুর উপজেলার একটি ইউনিয়ন পরিষদ। এটি ৮৮.০৫ কিমি২ (৩৪.০০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৭৯৫ জন। ইউনিয়নটিতে মোট গ্রামের সংখ্যা ৩৩টি ও মৌজার সংখ্যা ১৪টি।
নীরু বাজওয়া
নীরু বাজওয়া (জন্ম: ২৬শে আগস্ট ১৯৮০) হলেন কানাডীয় বংশোদ্ভূত ভারতীয় অভিনেত্রী, পরিচালক এবং প্রযোজক। তিনি মুলত পাঞ্জাবি চলচ্চিত্রের সাথে সম্পর্কিত একজন ব্যক্তি। তিনি ১৯৯৮ সালে দেব আনন্দের বলিউড চলচ্চিত্র ম্যায় সোলাহ বরস কিয়ের মাধ্যমে অভিনয় জগতে তাঁর চলচ্চিত্র জীবন শুরু করেছিলেন। তারপরে তিনি ভারতীয় টেলিভিশন ধারবাহিক এবং পাঞ্জাবি চলচ্চিত্রে অভিনয় শুরু করেন। তিনি পাঞ্জাবি চলচ্চিত্রের পাশাপাশি বেশ কয়েকটি হিন্দি চলচ্চিত্র ও টেলিভিশন ধারবাহিকেও অভিনয় করেছেন।
গাম্বিয়ার উপবিভাগ
গাম্বিয়া পাঁচটি প্রশাসনিক অঞ্চল (২০০৭ সাল পর্যন্ত এগুলো "বিভাগ" নামে পরিচিত ছিল) এবং একটি শহরে বিভক্ত। গাম্বিয়ার সংবিধানের ১৯২ ধারা অনুসারে গঠিত একটি স্বাধীন নির্বাচন কমিশন এই বিভাজন তৈরি করেছিল।
রাম সাগর এক্সপ্রেস
রামসাগর এক্সপ্রেস বাংলাদেশ রেলওয়ের অধীনে পরিচালিত একটি মেইল ট্রেন। রামসাগর এক্সপ্রেস ট্রেনটি কিছুদিন বন্ধ থাকার পর বর্তমানে আবার চলাচল শুরু করেছে।
ইতিহাস
২০১০ সালের ডিসেম্বর মাসে বোনারপাড়া থেকে গাইবান্ধার উপর দিয়ে দিনাজপুর পর্যন্ত রেল রুটে চলাচল শুরু করে রামসাগর এক্সপ্রেস ট্রেনটি। বোনারপাড়া রেলওয়ে জংশন ও গাইবান্ধার রেল যাত্রীদের সুবিধার্থে রেলওয়ে কর্তৃপক্ষ রংপুর, দিনাজপুর যাওয়ার জন্য ট্রেনটি চালু করা হয়েছিল। সহজ ও আরামদায়ক ভ্রমনের জন্য এ ট্রেনটিতে যাত্রীদের যথেষ্ট ভীড় ছিল। এলাকাবাসীর চিকিৎসা, দিনাজপুর শিক্ষাবোর্ডের কাজ ও রংপুর বিভাগীয় শহরের কাজসহ নানা কাজে যাওয়ার সহজ ও সুবিধাজনক মাধ্যম ছিল রামসাগর এক্সপ্রেস ট্রেনটি। ২০১৩ সালে রেলওয়ে কর্তৃপক্ষ হঠাৎ করে ইঞ্জিন, বগী ও লোকবলের সংকট দেখিয়ে ট্রেনটির চলাচল বন্ধ করে দেয়। 2023 সালের 29 আগস্ট দিনাজপুর থেকে বর্ধিত করে পন্ঞ্চগড় পর্যন্ত নিয়ে গিয়ে চলাচল আবার শুরু করে ।
সম্পর্কিত নিবন্ধ
বাংলাদেশের মেইল ও কমিউটার ট্রেনের তালিকা
র্নাম-পার-র্গ্যাল-বা
র্নাম-পার-র্গ্যাল-বা তিব্বতের ফাগ-মো-গ্রু-পা রাজবংশের দ্বাদশ রাজা ছিলেন।
সংক্ষিপ্ত জীবনী
র্নাম-পার-র্গ্যাল-বা ফাগ-মো-গ্রু-পা রাজবংশের একাদশ রাজা ঙ্গাগ-দ্বাং-গ্রাগ্স-পা-র্গ্যাল-ম্ত্শানের পুত্র ছিলেন। পিতার মৃত্যুর পর সম্ভবতঃ ১৫৭৯ খ্রিষ্টাব্দে তিনি সিংহাসনে আরোহণ করেন। তার রাজত্ব সম্বন্ধে বিশেষ কিছু জানা যায় না। তার রাজত্বে তৃতীয় দলাই লামা ও তুমেদ মঙ্গোলদের মধ্যে সম্পর্কের উন্নতি ঘটে। পরবর্তী দলাই লামা মঙ্গোলিয়া থেকে নির্বাচিত হলে র্নাম-পার-র্গ্যাল-বা তাকে তিব্বতে আমন্ত্রণ জানান, যদিও চতুর্থ দলাই লামা যখন ১৬০১ খ্রিষ্টাব্দে তিব্বত আসেন, ততদিনে র্নাম-পার-র্গ্যাল-বার মৃত্যু ঘটে গেছে।
দারুল উলুম লন্ডন
দারুল উলুম লন্ডন (دار العلوم لندن) ইংল্যান্ডের বৃহত্তর লন্ডনের চিসলেহার্স্টে অবস্থিত একটি ইসলামি স্বতন্ত্র বোর্ডিং স্কুল । এটি ইংল্যান্ডে দারুল উলুম দেওবন্দের আদর্শ প্রচার করে যা ১৯৮৮ সালে প্রতিষ্ঠিত হয়।
বিদ্যালয়টি প্রতি বছর ৩,৫০০ পাউন্ড ফি নেয়। সকল ছাত্র বিদ্যালয়ের আবাসনে থাকেন ও প্রতি মাসে দুই বার তারা বাড়িতে যেতে পারেন এবং পিতামাতারা প্রায়শই তাঁদের দেখতে বিদ্যালয়ে আসেন।  ২০১৭ ও ২০১৮ সালে এখানের ছাত্রসংখ্যা ২২৫ এ উন্নিত করা হয় এবং সর্বোচ্চ বয়স ২৫ করা হয়। তবে অফসটেড সুপারিশ করে যে, স্কুলে বিদ্যমান সমস্যা চিহ্নিত করে তা নিরসণ না করা পর্যন্ত এই অনুরোধ প্রত্যাখ্যান করা উচিত এবং তা ইতিমধ্যেই নিবন্ধিত সংখ্যা ছাড়িয়ে গেছে।
প্রতিবেদন
২০০৮ এর অফস্টেডের প্রতিবেদনে বিদ্যালয়টিকে "ভালো" হিসাবে স্বীকৃতি দেয়া হয়, ২০১১ সালে এটিকে "সন্তুষ্টজনক" হিসাবে, ২০১৩ সালে "অপর্যাপ্ত" হিসাবে, ২০১৪ এবং ২০১৫ সালে "উন্নতির প্রয়োজন" হিসাবে এবং ২০১৭ সালে আবার "অপর্যাপ্ত" হিসেবে চিহ্নিত করা হয়। পরে সুরক্ষার বিষয়কে কেন্দ্র করে উদ্বেগ জানানো হয় এবং ফেব্রুয়ারি ২০১৮ এর অন্তর্বর্তীকালীন প্রতিবেদনে এর উল্লেখযোগ্য উন্নতির ইঙ্গিত দেওয়া হয়, তবে বিদ্যালয়টির বেশ কয়েকটি সুরক্ষার ক্ষেত্র জাতীয় ন্যূনতম মানের চেয়ে কম বলা হয়। অতি সম্প্রতি, ২০২০ সালের জানুয়ারিতে, বিদ্যালয়টি সমস্ত স্বতন্ত্র মান পূরণ করে বলে বলা হয়।
দীঘা ইউনিয়ন
দীঘা ইউনিয়ন বাংলাদেশের খুলনা বিভাগের মাগুরা জেলার মহম্মদপুর উপজেলার একটি ইউনিয়ন পরিষদ। এটি ৫৫.১৯ কিমি২ (২১.৩১ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,২৪৩ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৬টি।
দীক্ষা (ইসলাম ধর্ম)
দীক্ষা (دكة) মুসলিম স্থাপত্যের একটি শব্দ যা কোরআন পাঠ করা এবং একটি মসজিদের ইমামের দ্বারা নামাজ পড়ানো হয় এমন কলামের উপরে উত্থাপিত একটি ধর্মিয় শব্দ। দীক্ষার চালিকাশক্তি বিবেক ও মনন। আল্লাহ শিক্ষা-দীক্ষা ও জ্ঞানার্জেনের প্রতি পবিত্র কুরআনে বিশেষ গুরুত্বারোপ করেছেন এবং বিশ্ব মানবতাকে উৎসাহিত করেছেন। (৩৯ঃ৯)
ডারবান হিট
ডারবান হিট দক্ষিণ আফ্রিকার কোয়াজুলু-নাটাল প্রদেশভিত্তিক বিশেষ প্রাধিকারপ্রাপ্ত ক্রিকেট দল। দলটি ডারবানের কিংসমিড ক্রিকেট গ্রাউন্ডে অবস্থিত।
২০২০ সালে কোভিড-১৯ প্রতিযোগিতায় বিলম্ব করার আগে ২০১৮ এবং ২০১৯ সালে ডারবান হিট এমএলএস-এর প্রথম দুটি সংস্করণের জন্য বৈশিষ্ট্যযুক্ত হয়েছিল। সেই বছর ঘরোয়া দক্ষিণ আফ্রিকান ক্রিকেটে দীর্ঘ পরিকল্পিত সংস্কারের প্রতিক্রিয়া হিসাবে ২০২১ সালে ডারবান ভেঙে দেওয়া হয়েছিল। ম্যাজান্সি সুপার লীগের মূল শহর-ভিত্তিক ফ্র্যাঞ্চাইজি দলের ছয়টিই আটটি নতুন দল দ্বারা প্রতিস্থাপিত হয়েছে।  এই আটটি দল নতুন ঘরোয়া কাঠামোর ডিভিশন ১ থেকে এসেছে, যা পরবর্তীতে ২০০৪-এর আগের প্রদেশ ভিত্তিক ফর্ম্যাটে ফিরে এসেছে।
পুরুলিয়া (গান)
পুরুলিয়ার গান
পুরুলিয়া তার ব্যাপকভাবে বিখ্যাত ঐতিহ্যবাহী গানের জন্য বিখ্যাত। ঐতিহ্যবাহী গানের প্রধান প্রকারগুলি হল-
দারুল উলুম বুরি
দারুল উলুম আল-আরবিয়া আল-ইসলামিয়া, (আরবি ও উর্দু: ) দারুল উলুম ব্যুরি নামে সুপরিচিত, যুক্তরাজ্যের একটি দেওবন্দি ইসলামি শিক্ষাপ্রতিষ্ঠান যা ১৯৭৩ সালে প্রতিষ্ঠিত হয়েছিল । বিশ্বজুড়ে প্রচলিত দারসে নিজামি সিলেবাসের ভিত্তিতে এটি প্রতিষ্ঠা করেছিলেন ইউসুফ মুতালা ।
কার্যক্রম
এটি ১২ থেকে ২৩ বছর বয়সী শিক্ষার্থীদের গ্রহণ করে, অল্প বয়স্ক শিক্ষার্থীদের জন্য একটি মাধ্যমিক বিদ্যালয়ের শিক্ষার পাশাপাশি উন্নত স্তরে ইসলামি শিক্ষার ব্যবস্থা করে।
২০২২ আইসিসি পুরুষ টি২০ বিশ্বকাপ বৈশ্বিক বাছাইপর্ব এ
২০২২ আইসিসি পুরুষ টি২০ বিশ্বকাপ বৈশ্বিক বাছাইপর্ব এ ছিল একটি আন্তর্জাতিক ক্রিকেট টুর্নামেন্ট যেটি ২০২২ সালের ফেব্রুয়ারি মাসে ওমানে অনুষ্ঠিত হয়। টুর্নামেন্টটি ছিল ২০২২ আইসিসি পুরুষ টি২০ বিশ্বকাপে খেলার যোগ্যতা অর্জনের চূড়ান্ত ধাপ হিসেবে আয়োজিত হওয়া দুটি টুর্নামেন্টের একটি।   ২০১৮ সালের এপ্রিল মাসে আন্তর্জাতিক ক্রিকেট কাউন্সিল (আইসিসি) ২০১৯ সালের ১ জানুয়ারি থেকে সদস্য দলগুলোর মধ্যে অনুষ্ঠিত হওয়া সকল পুরুষ টোয়েন্টি২০ (টি২০) ম্যাচকে আন্তর্জাতিক মর্যাদা প্রদান করে। সে কারণে বৈশ্বিক বাছাইপর্বের সবগুলো ম্যাচ টোয়েন্টি২০ আন্তর্জাতিক (টি২০আই) হিসেবে খেলা হয়।
বৈশ্বিক বাছাইপর্ব এ টুর্নামেন্টে অংশগ্রহণ করে আটটি দল যারা আঞ্চলিক বাছাইপর্ব থেকে উত্তীর্ণ হয়েছিল, ২০২১ আইসিসি পুরুষ টি২০ বিশ্বকাপ টুর্নামেন্টের প্রথম পর্ব থেকে বিদায় নিয়েছিল অথবা র‍্যাংকিং-এ এগিয়ে থাকার পরও এ পর্যায়ে উত্তীর্ণ হয়নি। আটটি দলকে দুটি গ্রুপে ভাগ করা হয়, যেখানে প্রতিটি গ্রুপ থেকে দুটি করে দল সেমিফাইনালে উত্তীর্ণ হয়। বৈশ্বিক বাছাইপর্বের ফাইনালে উত্তীর্ণ হওয়া দুই দল অস্ট্রেলিয়ায় অনুষ্ঠিত মূল বিশ্বকাপে খেলার যোগ্যতা অর্জন করে।
বৈশ্বিক বাছাইপর্ব শুরু হওয়ার পূর্বে আয়ারল্যান্ড, ওমান, নেপাল ও সংযুক্ত আরব আমিরাত একই ভেন্যুতে অনুষ্ঠিত একটি চতুর্দেশীয় সিরিজে অংশগ্রহণ করে। কানাডা ও জার্মানি পরস্পরের বিরুদ্ধে দুটি প্রস্তুতিমূলক ম্যাচ খেলে। একই সঙ্গে বাহরাইনও নেপাল ও ফিলিপাইনের বিরুদ্ধে প্রীতি ম্যাচে অংশগ্রহণ করার পরিকল্পনা করে। অন্য একটি প্রস্তুতিমূলক ম্যাচে কানাডা বাহরাইনকে ৩৮ রানে পরাজিত করতে সক্ষম হয়।
টুর্নামেন্টের সেমিফাইনালে গ্রুপ এ থেকে উত্তীর্ণ হয় আয়ারল্যান্ড ও সংযুক্ত আরব আমিরাত, এবং গ্রুপ বি থেকে উত্তীর্ণ হয় নেপাল ও ওমান।  সেমিফাইনালে যথাক্রমে নেপাল ও ওমানের বিরুদ্ধে জয়লাভ করে ফাইনালে উত্তীর্ণ হয় সংযুক্ত আরব আমিরাত ও আয়ারল্যান্ড, যার ফলে উভয় দল ২০২২ আইসিসি পুরুষ টি২০ বিশ্বকাপে নিজেদের অংশগ্রহণ নিশ্চিত করে।   ফাইনাল ম্যাচে মুহাম্মদ ওয়াসিমের শতরানের ইনিংসে ভর করে আয়ারল্যান্ডকে ৭ উইকেটে পরাজিত করে সংযুক্ত আরব আমিরাত। প্রতিযোগিতার সেরা খেলোয়াড় নির্বাচিত হন টুর্নামেন্টের সর্বোচ্চ রান সংগ্রাহক সংযুক্ত আরব আমিরাতের বৃত্য অরবিন্দ।
দলসমূহ
টুর্নামেন্টে নিম্নলিখিত দলসমূহ অংশগ্রহণ করে:
দলীয় সদস্য
আয়ারল্যান্ড দলে নিল রক ও বেন হোয়াইটকে রিজার্ভ খেলোয়াড় হিসেবে রাখা হয়। নেপাল দলে কুশল মল্ল, প্রদীপ আইরি ও শাহাব আলমকে রিজার্ভ খেলোয়াড় হিসেবে রাখা হয়। করণ খত্রী ক্ষেত্রী চোটের কারণে টুর্নামেন্টের আগে নেপালের দল থেকে ছিটকে যান। চোট পেয়ে শরদ ভেষাবকর নেপালের দল থেকে ছিটকে গেলে কুশল মল্লকে মূল দলে নেয়া হয়। বাহরাইন দলে শাহি ফাহিমকে রিজার্ভ খেলোয়াড় হিসেবে রাখা হয়।
পয়েন্ট তালিকা
প্লেঅফে উত্তীর্ণ
সান্ত্বনা প্লেঅফে উত্তীর্ণ
তারকব্রহ্ম মন্ত্র
তারকব্রহ্ম মন্ত্র (तारकब्रह्ममन्त्र, ) বা তারকব্রহ্ম নাম হল হিন্দুধর্মের যুগচক্র অনুসারে প্রত্যেক যুগের মহামন্ত্র। মন্ত্রগুলি সবই বৈদিক সাহিত্য শাস্ত্রে বিহিত। এগুলি চার যুগে নির্ধারিত বিভিন্ন তারকব্রহ্ম নাম, এবং হরে কৃষ্ণ মহামন্ত্র কলিযুগের জন্য নির্ধারিত। হরে কৃষ্ণ মন্ত্রটি পরম সত্তার তিনটি সংস্কৃত নাম দ্বারা রচিত- হরে, কৃষ্ণ ও রাম।
মন্ত্রসমূহ
গৌড় গোবিন্দ মহারাজের "শুদ্ধ নাম ভজন" গ্রন্থ অনুসারে চারযুগের তারকব্রহ্ম মন্ত্র:
হাবিবুর রহমান মিয়া
হাবিবুর রহমান মিয়া বাংলাদেশের পটুয়াখালী জেলার রাজনীতিবিদ, মুক্তিযুদ্ধা ও তৎকালীন পটুয়াখালী-৩ আসনের সংসদ সদস্য ছিলেন।
প্রাথমিক জীবন
হাবিবুর রহমান মিয়া পটুয়াখালী জেলায় জন্মগ্রহণ করেন।
ভিক স্টলমেয়ার
ভিক্টর হামফ্রে ভিক স্টলমেয়ার (Vic Stollmeyer; জন্ম: ২৪ জানুয়ারি, ১৯১৬ - মৃত্যু: ২১ সেপ্টেম্বর, ১৯৯৯) ত্রিনিদাদের সান্তা ক্রুজ এলাকায় জন্মগ্রহণকারী বিশিষ্ট ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩৯ সালে সংক্ষিপ্ত সময়ের জন্যে আন্তর্জাতিক ক্রিকেটে ওয়েস্ট ইন্ডিজের পক্ষে খেলেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদদাদ দলের প্রতিনিধিত্ব করেছেন। দলে তিনি মূলতঃ ডানহাতে ব্যাটিংয়েও অভ্যস্ত ছিলেন। পাশাপাশি লেগ ব্রেক গুগলি বোলিং করতেন ভিক স্টলমেয়ার।
খেলোয়াড়ী জীবন
১৯ আগস্ট, ১৯৩৯ তারিখে ওভালে স্বাগতিক ইংল্যান্ডের বিপক্ষে টেস্ট অভিষেক ঘটে তার। ঐ টেস্টে দলীয় সঙ্গী টাইরেল জনসন ও প্রতিপক্ষীয় নরম্যান ওল্ডফিল্ডের সাথে একযোগে অভিষেক ঘটে। একমাত্র ইনিংসটিতে ৯৬ রান সংগ্রহ করেছিলেন তিনি। এরফলে তিনি এক টেস্টের বিস্ময়কারীরূপে নিজেকে পরিচিতি ঘটান। এক টেস্টের বিস্ময়কারীদের তালিকায় একমাত্র ক্রিকেটার হিসেবে নব্বুইয়ের কোটায় পৌঁছেন তিনি। অন্য কোন ক্রিকেটারই তাদের একমাত্র টেস্টে আশির অধিক রান করতে সক্ষমতা দেখাননি।
ব্যক্তিগত জীবন
স্টলমেয়ারের ছোটভাই জেফ স্টলমেয়ার ওয়েস্ট ইন্ডিজ দলের অধিনায়ক ছিলেন। অপর ভাই হিউ স্টলমেয়ার ত্রিনিদাদের অন্যতম চিত্রকর ছিলেন ও ক্যারিবীয় চিত্রকলা আন্দোলনের অন্যতম প্রভাববিস্তারকারী। স্টলমেয়ারের সন্তান জন স্টলমেয়ার সাবেক ফুটবলার হিসেবে মার্কিন যুক্তরাষ্ট্রের পক্ষে ৩১ খেলায় অংশ নেন।
২১ সেপ্টেম্বর, ১৯৯৯ তারিখে ৮৩ বছর বয়সে পোর্ট অব স্পেনে ভিক স্টলমেয়ারের দেহাবসান ঘটে।
মোয়াজ্জেম হোসেন (রাজনীতিবিদ)
মোয়াজ্জেম হোসেন বাংলাদেশের পটুয়াখালী জেলার রাজনীতিবিদ, মুক্তিযুদ্ধা ও পটুয়াখালী-৩ আসনের সংসদ সদস্য ছিলেন।
প্রাথমিক জীবন
মোয়াজ্জেম হোসেন পটুয়াখালীর কলাপাড়ায় জন্মগ্রহণ করেন। তার ছেলে মনিরুজ্জামান মনির পটুয়াখালী জেলা বিএনপির সহসভাপতি, স্বেচ্ছাসেবক দলের কেন্দ্রীয় সাবেক সহসাধারণ সম্পাদক ও কলাপাড়া উপজেলা বিএনপির সাবেক আহবায়ক।
রাজনৈতিক জীবন
মোয়াজ্জেম হোসেন মুক্তিযুদ্ধা ছিলেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে তৎকালীন পটুয়াখালী-৩ আসন থেকে সংসদ সদস্য নির্বাচিত হন। তিনি মৃত্যুবরণ করেছেন।
এম. নারায়ণা রেড্ডি
'''এম. নারায়ণা রেড্ডি''' (১০ সেপ্টেম্বর ১৯৩১ – ২ ফেব্রুয়ারি ২০২০) ভারতের তেলেঙ্গানার একজন আইনজীবী ও রাজনীতিবিদ ছিলেন। তিনি লোকসভার সাংসদ ও অন্ধ্রপ্রদেশ বিধানসভার বিধায়ক ছিলেন।
জীবনী
এম. নারায়ণা রেড্ডি ১৯৩১ সালের ১০ ডিসেম্বর নিজামাবাদের সানকেট গ্রামে জন্মগ্রহণ করেন। তিনি চাদরঘাট কলেজ ও ওসমানিয়া বিশ্ববিদ্যালয়ে পড়াশোনা করেছেন।
এম. নারায়ণা রেড্ডি নিজামাবাদ লোকসভা কেন্দ্র থেকে নির্দল প্রার্থী হিসেবে ১৯৬৭ সালে লোকসভার সদস্য হিসেবে নির্বাচিত হয়েছিলেন। তিনি প্রথম সাংসদ ছিলেন যিনি লোকসভায় পৃথক তেলেঙ্গানা প্রদেশের দাবি উত্থাপন করেছিলেন। ১৯৭২ সালে তিনি বোধন বিধানসভা কেন্দ্র থেকে ভারতীয় জাতীয় কংগ্রেসের প্রার্থী হিসেবে অন্ধ্রপ্রদেশ বিধানসভার বিধায়ক হিসেবে নির্বাচিত হয়েছিলেন।
এম. নারায়ণা রেড্ডি ২০২০ সালের ২ ফেব্রুয়ারি নিজামাবাদের একটি বেসরকারি হাসপাতালে ৮৮ বছর বয়সে প্রয়াত হন।
পদ্মনাথ গোহাই বড়ুয়া
পদ্মনাথ গোহাই বড়ুয়া (পদ্মনাথ গোহাঞিবরুৱা) অসমের একজন বিখ্যাত ব্যক্তি। তিনি একাধারে একজন কবি, ঔপন্যাসিক, নাট্যকার, হাস্যরসিক, প্রবন্ধকার ও সাংবাদিক ছিলেন। অসমীয়া ভাষা সাহিত্যকে প্রতিষ্ঠা করার  চেষ্টা করা ব্যক্তিদের মধ্যে তিনি অন্যতম ছিলেন  ।।
জন্ম ও পরিবার
১৮৭১ সনের ২৪ অক্টোবর তারিখে অসমের উত্তর লক্ষীমপুরের নকাড়ী নামক স্থানে পদ্মনাথ গোহাই বড়ুয়া জন্মগ্রহণ করেন। তার পিতার নাম ঘিনারাম গোহাই বড়ুয়া ও মাতার নাম লম্ভীদেবী। শিবসাগর জেলার জাঁজী মরাণ গ্রামে ঘিনারাম গোহাই বড়ুয়া জন্মগ্রহণ করেন। তার পিতার নাম কিনারাম গোহাই বড়ুয়া। তারা থাউমুং ক্লিংলুনমং বুড়া গোহাই বংশের লোক ছিলেন।
শিক্ষা
১৮৭৯ সনে উত্তর লক্ষীমপুর প্রাথমিক বিদ্যালয় থেকে পদ্মনাথ গোহাই বড়ুয়া শিক্ষাজীবন আরম্ভ করেন। ১৮৮৪ সনে তিনি শিবসাগর সরকারি উচ্চ ইংরেজি বিদ্যালয়ে নামভর্তী করেন।  ১৮৯০ সনে তিনি প্রবেশিকা পরীক্ষায় উত্তীর্ণ হয়ে উচ্চ শিক্ষাপ্রাপ্তের জন্য তিনি কলকাতার রিপন কলেজে নামভর্তী করেন। তিনি কলকাতার কলেজে ওকালতীর জন্যও নামভর্তী করেছিলেন যদিও তিনি শিক্ষা অসমাপ্ত করে অসমে ফিরে আসেন।
কর্মজীবন
অসমে ফিরে এসে পদ্মনাথ গোহাই বড়ুয়া কোহিমা মধ্য ইংরেজি বিদ্যালয়ে প্রধান শিক্ষকের পদে নিযুক্তি লাভ করেন। পরবর্তী সময়ে তিনি তেজপুর সরকারি উচ্চতর বিদ্যালয় ও যোরহাট সরকারি উচ্চতর বিদ্যালয়ে শিক্ষক হিসেবে কার্যনির্বাহ করেন। কোহিমাতে কর্মরত সময়ে তিনি লীলাবতীর সহিত বিবাহ করেন। কিন্তু লীলাবতীর অকাল মৃত্যু হওয়ার ফলে তিনি হীরাবতীর সহিত দ্বিতীয় বিবাহ করেন। হীরাবতীর গর্ভে ৭টি পুত্র ও ১টি কন্যা জন্মগ্রহণ করে। কোহিমায় থাকাকালীন অবস্থায় তিনি অসমীয়া ভাষা উন্নতি সাধিনী সভা ও কোহিমা সাহিত্য সভা প্রতিষ্ঠা করেন। এই দুইটি সভার তিনি প্রতিষ্ঠাপক সম্পাদক ছিলেন। তেজপুর নর্মাল বিদ্যালয়ের প্রধান শিক্ষক রুপে কর্মরত অবস্থায় তিনি তেজপুর অসমীয়া ভাষা উন্নতি সাধিনী সভার সম্পাদক হিসেবে    নির্বাচিত হন। তেজপুরে নামঘড় ও বাণ রঙ্গমঞ্চ স্থাপনে তার অবদান যথেষ্ট।  তিনি কিছুকাল সময় অসম ব্যবস্থাপক সভার সদস্য ও তেজপুর পৌরসভার সভাপতি ছিলেন। তিনি অসম রায়ত সভা, সদৌ অসম শিক্ষক সন্মিলনী, আহোম সভা, অসম মণ্ডল কাননগো সন্মিলনী, জয়মতী উৎসব সমিতির সহিত জড়িত ছিলেন। ১৯১৮ সনে ডিব্রুগড়ে অনুষ্ঠিত অসম ছাত্র সন্মিলনীর তৃতীয় বার্ষিক অধিবেশনের সভাপতি ছিলেন।
অসম সাহিত্য সভা ও পদ্মনাথ গোহাই বড়ুয়া
১৯১৭ সনে অসম সাহিত্য সভার জন্ম হয়। এই সভার প্রথম সভাপতি ছিলেন পদ্মনাথ গোহাই বড়ুয়া । । ১৯১৮ সনে অনুষ্ঠিত অসম সাহিত্য সভার সম্পাদক হিসেবে তাকে নির্বাচিত করা হয়। এই সভার সভাপতি ছিলেন চন্দ্রধর বড়ুয়া।
মৃত্যু
১৯৪৬ সনের ৭ এপ্রিল তারিখে পদ্মনাথ গোহাই বড়ুয়া মৃত্যুবরণ করেন।
জাতীয় সড়ক ২ (ভারত, পুরাতন সংখ্যায়ন)
<!-- অনুবাদ --> ২নং জাতীয় সড়ক (ভারত) ভারতের প্রধান জাতীয় সড়কগুলির একটি। পশ্চিমবঙ্গ থেকে দিল্লি পর্যন্ত বিস্তৃত এই ১৪৬৫ কিলোমিটার সড়ক এই দুই রাজ্য ছাড়াও ঝাড়খন্ড, বিহার ও উত্তরপ্রদেশের উপর দিয়ে গেছে। এই সড়ক পশ্চিমবঙ্গের মধ্যে কলকাতার কাছে ডানকুনি থেকে শুরু। ডানকুনি থেকে পালশিট ৬৫ কিলোমিটার দুর্গাপুর এক্সপ্রেসওয়ে হিসেবে পরিচিত। পালশিট থেকে জি-টি রোড হয়ে বর্ধমান, পানাগড়, দুর্গাপুর, রাণীগঞ্জ ও আসানসোল শহর হয়ে বরাকর শহরে শেষ। ডানকুনি থেকে বরাকর ২৩৫ কিলোমিটার। এরপর ঝাড়খন্ডের মধ্যে মাইথন, নিরসা, ধানবাদ শহর, ইসরি, বরহি হয়ে বরাচট্টি পর্যন্ত। ঝাড়খন্ডে মোট ১৯০ কিলোমিটার। এরপর বিহার রাজ্যে মোট ২০২ কিলোমিটার। বরাচট্টি থেকে শুরু করে গয়া, ডেহরি-অন- শোন, সাসারাম, মোহনিয়া হয়ে উত্তর প্রদেশ সীমান্তের কারমানাশা নদের উপর সেতুতে শেস হয়েছে। এরপর উত্তর প্রদেশে কারমানাশা নদের উপর সেতু থেকে শুরু হয়ে মুঘলসরাই, বারানসী, এলাহাবাদ, কানপুর, এটাওয়া ও আগ্রা হয়ে হরিয়ানা সীমান্তে শেষ হয়। আগ্রা থেকে দিল্লী দুরত্ত ২০০কিলোমিটার। মোট রাস্তা ৭৫২ কিলোমিটার। হরিয়ানায় ঢোকার পর মোট ৭৪ কিলোমিটার রাস্তা রাজ্যের মধ্যে। গুরুত্তপূরন শহর গুলি হল ফরিদাবাদ এবং পলওয়াল। শেষ মেশ দিল্লিতে অন্তিম ১২ কিলোমিটার রাস্তা।তারপর অশোকনগর এ শ্রী রামকৃষ্ণ ভবতারিণী মন্দির  অবস্থিত! দক্ষিণা- ১০১/-..
কসবা থানা
কসবা থানা বাংলাদেশের ব্রাহ্মণবাড়িয়া জেলার অন্তর্গত কসবা উপজেলার একটি থানা।
প্রশাসনিক এলাকাসমূহ
কসবা উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম কসবা থানার আওতাধীন।
আনওয়ার হোসেন হাওলাদার
আনওয়ার হোসেন হাওলাদার বাংলাদেশের পটুয়াখালী জেলার রাজনীতিবিদ ও পটুয়াখালী-৩ আসনের সাবেক সংসদ সদস্য।
প্রাথমিক জীবন
আনওয়ার হোসেন হাওলাদার পটুয়াখালী জেলায় জন্মগ্রহণ করেন।
রাজনৈতিক জীবন
হাওলাদার ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে পটুয়াখালী-৩ আসন থেকে সংসদ সদস্য নির্বাচিত হন। ২০০১ সালের অষ্টম জাতীয় সংসদ নির্বাচনে জাতীয় পার্টির প্রার্থী হিসেবে ইসলামী জাতীয় ঐক্যফ্রন্টের হয়ে পটুয়াখালী-৩ আসন থেকে পরাজিত হয়েছিলেন।
লালেলি মসজিদ
লালেলি মসজিদ মসজিদ (Laleli Camii, or Tulip Mosque) তুরস্কের ইস্তাম্বুলের ফাতিহের লালেলি শহরে অবস্থিত ১৮শ শতকের উসমানীয় সাম্রাজ্যের মসজিদ। স্থপতি মেহমেত তাহির আগা মসজিদটির নকশা করেন। মসজিদের নামজঘরের পাশাপাশি একটি মাদ্রাসা, ঝর্ণা এবং সুলতান তৃতীয় মুস্তফার সমাধি রয়েছে। মসজিদটি ১১৭৬ সালের ভূমিকম্পে ক্ষতিগ্রস্ত হয় পরে ১৭৮৩ সালে পুনর্নির্মাণ করা হয়। মসজিদে অষ্টভুজ আকৃতির একটি গম্বুজ আছে।
ইতিহাস
লালেলি মসজিদটি সুলতান তৃতীয় মোস্তফা দ্বারা ১৭৬০-৬৩ সালে নির্মাণ করা হয়েছে। উসমানীয় সম্রাজ্যের স্থপতি মেহমেত তাহির আগা বারোক ধাঁচে মসজিদটি নকশা করেছেন।
মসজিদ ভবন ১৭৮৩ সালের অগ্নিকাণ্ডে সম্পূর্ণরূপে ধ্বংস হয়ে যায় এবং অবিলম্বে পুনর্নির্মাণ করা হয়। ১৯১১ সালে অগ্নিকাণ্ডের ফলে মসজিদের মাদ্রাসা ধ্বংস হয়ে যায় এবং পরবর্তীতে সড়ক নির্মাণকাজে মসজিদটির অন্যান্য অনেক সহায়ক কাঠামো ক্ষতিগ্রস্ত হয়।
বাহ্যিক গঠন
মসজিদটি একটি একটি বহুতল বিশিষ্ট ভবন। ভবনের নিচের দিকে খিলানযুক্ত দোকান আছে। যেগুলোর ভাড়া মসজিদকে আর্থিক সহায়তার উদ্দেশ্যে করা হয়। মাঝখানে একটি ঝর্ণা সহ আটটি বিশাল স্তম্ভের সহায়তায় মসজিদের কাঠামোর নিচে একটি বিশাল মিলনায়তন আছে।
মসজিদটি উত্তর-দক্ষিণ-পূর্ব অক্ষ বরাবর অবস্থিত এবং এটির উত্তর-পশ্চিমে নামাজঘরের দ্বিগুণ আকারের আয়তকার উঠান আছে। এই উঠানটিতে ধারাবাহিকভাবে আঠারো গম্বুজসহ তোরণ এবং মাঝখানে একটি অযু ঝর্ণা আছে। মসজিদের গম্বুজকে সহায়তা করার জন্য অষ্টভুজ আকৃতির ইট গাঁথুনি এবং কলামের সমন্বয়ে একটি ভিত্তি রয়েছে। উঠোনের প্রবেশপথের উভয়পার্শ্বের বারান্দার শেষপ্রান্তে দুটি মিনার রয়েছে।
অভ্যন্তরীণ গঠন
লালেলি মসজিদের পশ্চিম প্রান্তের গ্যালারীতে একটি আয়তক্ষেত্রের অভ্যন্তরে একটি অষ্টভুজ আকৃতির শিলালিপি রয়েছে। দেয়ালগুলো বিচিত্র রঙের পাথরগুলোর মধ্যে লাল, নীল, হলুদ এবং বাদামী রঙ ব্যবহার করা হয়েছে। ওপাস সেক্টাইল শিল্প কৌশলে বিভিন্ন পদক এছাড়াও মূল্যবান মনি-মুক্তা দ্বারা দেয়ালগুলো সজ্জিত করা হয়েছে। মিহরাব এবং মিম্বর একইভাবে মূল্যবান পাথর দ্বারা গঠন করা হয়েছে। সাদা এবং স্বচ্ছ রংমিশ্রিত কাঁচের সংমিশ্রণে অসংখ্য জানালা থাকায় অভ্যন্তরভাগ প্রচুর আলোবাতাসের ব্যবস্থা রয়েছে।
গম্বুজটি ১২.৫০ মিটার (৪১.০ ফুট) ব্যাস এবং ২৪.৫০ মিটার (৮০.৪ ফুট) উচ্চতা বিশিষ্ট অষ্টভুজ আকৃতির। কোনার খিলানগুলিতে অর্ধ-গম্বুজাকার এবং বৃহত্তম অর্ধ-গম্বুজগুলি মিহরাবের উপরে খিলানগুলো এবং মাঝের খিলানটিকে যুক্তকরে রয়েছে।
প্রাঙ্গণ
লালেলি মসজিদের বেশিরভাগকুলিয়ে স্থাপত্য কাঠামো কয়েক বছরের ব্যবধানে অদৃশ্য হয়ে গেছে, তবে ওড়ু সড়কের মুখোমুখি অষ্টভুজাকার গম্বুজটি রয়েছে। এতে তৃতীয় মুস্তফা, তাঁর স্ত্রী মিহরিসাহ সুলতান, পুত্র তৃতীয় সেলিম এবং কন্যা হিবেতুল্লাহ এবং ফাতেমা সুলতান এবং মিহরিমা সুলতানের সমাধি রয়েছে। অভ্যন্তরে ইজনিক টাইলস দিয়ে সজ্জিত এবং সারিবদ্ধ লিপিবিদ্যা উপরের দেয়ালকে ঘিরে রেখেছে।
১৯২২ সালে তাইয়ার ভবনগুলো নির্মিত হয়। মসজিদের পাশে অবস্থিত মসজিদের অন্তর্ভুক্ত কোসকা মাদ্রাসা ১৯১১ সালের অগ্নিকাণ্ডে পুড়ে যায়। পরে এই ভবনটিকে পাঁচতারা হোটেলে রূপান্তর করা হয়।
দ্য বাটারফ্লাই ইফেক্ট
দ্য বাটারফ্লাই ইফেক্ট হলো ২০০৪ সালের একটি কল্প-বিজ্ঞানের থ্রিলার চলচ্চিত্র যেটি লিখেছেন ও পরিচালনা করেছেন এরিক ব্রেস এবং জে. ম্যাকাই গ্রাবার, এতে মূল ভূমিকায় অভিনয় করেছেন অ্যাশ্টন কুচার এবং অ্যামি স্মার্ট।
ইমকান্ডের
বির্তক
২০১৩ সালের মার্চে, রাশিয়া ইমকান্ডারকে "আল কায়েদার নিষেধাজ্ঞার তালিকা" তে অন্তর্ভুক্ত করতে জাতিসংঘের নিরাপত্তা পরিষদের প্রতি আহবান জানায় যা ৬ই সেপ্টেম্বর ব্রিটেন, ফ্রান্স এবং লুক্সেমবার্গ দ্বারা প্রত্যাখ্যাতি হয়।
২০১০ ফিফা বিশ্বকাপ গ্রুপ এ
২০১০ সালের ফিফা বিশ্বকাপের এ গ্রুপের খেলা অনুষ্ঠিত হবে ১১ জুন থেকে ২২ জুন, ২০১০ পর্যন্ত। এই গ্রুপের চারটি দল হচ্ছে স্বাগতিক দক্ষিণ আফ্রিকা, মেক্সিকো, উরুগুয়ে, এবং ফ্রান্স। ফ্রান্স ও উরুগুয়ে পূর্বেও ২০০২ ফিফা বিশ্বকাপে একই গ্রুপে খেলেছিলো। সেখানে খেলাটি ০-০ গোলে ড্র হয়। এবার দ্বিতীয় বারের মতো স্বাগতিক দেশের সাথে ফ্রান্স, মেক্সিকো, ও উরুগুয়ে একই গ্রুপে প্রতিদ্বন্দীতা করছে। শেষ বার ১৯৬৬ সালের বিশ্বকাপে দলগুলো এভাবে প্রতিদ্বন্দীতা করেছিলো। সেইবার বিশ্বকাপের স্বাগতিক দল ছিলো ইংল্যান্ড। গ্রুপ পর্ব শেষে ইংল্যান্ড ও উরুগুয়ে দ্বিতীয় পর্বে পদার্পণ করেছিলো।
এই গ্রুপের চ্যাম্পিয়ন দ্বিতীয় পর্বে বি গ্রুপের সাথে খেলবে। সেই সাথে এই গ্রুপের রানার-আপ দলটি খেলবে বি গ্রুপের চ্যাম্পিয়ন দলের সাথে। এই গ্রুপের পরিসংখ্যান টেবিল নিচে দেওয়া হলো:
খেলাসমূহ
এই গ্রুপে মোট ছয়টি খেলা অনুষ্ঠিত হয়েছে। সেগুলো হলো:
(সকল সময় দক্ষিণ আফ্রিকার আঞ্চলিক সময় (ইউটিসি +২) অনুসারে দেওয়া হয়েছে।)
উদয়পুর সিটি–দিল্লি সরাই রোহিলা রাজস্থান হামসফর এক্সপ্রেস
উদয়পুর সিটি–দিল্লি সরাই রোহিলা রাজস্থান হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা রাজস্থানের উদয়পুর সিটি রেলওয়ে স্টেশন এবং জাতীয় রাজধানী অঞ্চল দিল্লির দিল্লি সরাই রোহিলা রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ২২৯৮৫/২২৯৮৬ ট্রেন নম্বরাঙ্কিত হয়ে পরিচালিত হচ্ছে। ট্রেনটি রাজস্থান, হরিয়ানা ও দিল্লির মধ্যে চলাচল করে। হরিয়ানায় এর কোনো স্টপেজ নেই। ট্রেনটি ১৯৬৬৭/১৯৬৬৮ উদয়পুর সিটি–মহীশূর প্যালেস কুইন হামসফর এক্সপ্রেস-এর সাথে রেক ভাগাভাগি করে।
কোচের বৈশিষ্ট্য
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।
পরিষেবা
২২৯৮৫ নং উদয়পুর সিটি–দিল্লি সরাই রোহিলা রাজস্থান হামসফর এক্সপ্রেস ৫৮ কিমি প্রতি ঘন্টা বেগে রবিবার বিকাল ৪:২০ তে যাত্রা শুরু করে ১২ ঘন্টা ৩৫ মিনিটে ৭৩২ কিমি এবং ২২৯৮৬ নং ট্রেনটি শনিবার রাত ১১:১০ তে ৫৬ কিমি প্রতি ঘন্টা বেগে যাত্রা করে ১৩ ঘন্টা ৫ মিনিটে ঐ দূরত্ব অতিক্রম করে।
লোকো লিংক
এই ট্রেনটি রৎলাম ডিজেল লোকো শেড ডব্লিউডিএম-৩এ বা ডব্লিউডিএম-৩ডি লোকোমোটিভ দ্বারা উদয়পুর সিটি থেকে দিল্লি সরাই রোহিলা পর্যন্ত বা বিপরীত পথে যায়।
মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং
দলাই লামার পৃষ্ঠপোষকতা
মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং ফাগ-মো-গ্রু-পা রাজবংশের দ্বাদশ রাজা র্নাম-পার-র্গ্যাল-বার জ্যৈষ্ঠ পুত্র ছিলএন। ১৬০০ খ্রিষ্টাব্দে তিনি সিংহাসনে আরোহণ করেন। ১৬০১ খ্রিষ্টাব্দে তাঁর আদেশে এক দল প্রতিনিধি মঙ্গোলিয়া থেকে চতুর্থ দলাই লামাকে তিব্বতে নিয়ে আসেন। দ্গে-লুগ্স ধর্মসম্প্রদায়ের সঙ্গে সুসম্পর্কের জন্য তিনি পূর্ব মধ্য তিব্বতের বেশ কিছু অংশ পুনরুদ্ধারে সক্ষম হন।  এই সময় তিব্বতে প্রধান রাজনৈতিক বিবাদ ছিল দ্গে-লুগ্স ধর্মসম্প্রদায়ের দুই পৃষ্ঠপোষক মঙ্গোল ও ফাগ-মো-গ্রু-পা রাজবংশের সঙ্গে কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক গ্ত্সাং-পা রাজবংশের মধ্যে।
রাজ্যের পতন
১৬১০ খ্রিষ্টাব্দে মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাংয়ের সৈন্যদল লাসা উপত্যকায় এক অভিযানে গেলে গ্ত্সাং-পা রাজবংশের তৎকালীন রাজা ফুন-ত্শোগ্স-র্নাম-র্গ্যাল এই আক্রমণ প্রতিহত করে তাঁর রাজ্য আক্রমণ করতে শুরু করেন। ১৬১৬ খ্রিষ্টাব্দে ফুন-ত্শোগ্স-র্নাম-র্গ্যাল লাসা শহরের নিকটবর্তী ক্যিশোদ অঞ্চল দখল করে নেন। এরফলে ফাগ-মো-গ্রু-পা রাজ্যের অধিকাংশি গ্ত্সাং-পা রাজবংশের অধীনে চলে যায়। ১৬১৮ খ্রিষ্টাব্দে গ্ত্সাং-পা রাজবংশের আক্রমণে লাসা হাতছাড়া হয় এবং ১৬৩৫ খ্রিষ্টাব্দে মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাংকে লাসা থেকে নির্বাসিত করা হয়।
স্টিগলারের নিয়োম
চিকাগো বিশ্বোবিদ্যালয়ের statistics শিক্ষক স্টিফেন স্টিগলার, ১৯৮০ সালে প্রোকাশিতো বোই stigler's law of eponyms-এ উপোরোক্ত বিষয়ে বিস্তারিতো বর্ণোনা দ্যান। তিনি রবার্ট মার্টন, হুবার্ট কেনেডি, মার্ক টোয়েন, কার্ল বোয়ের, বাবা জর্জ স্টিগলার etc.দের দ্বারা ওনুপ্রানিতো হয়ে এটি লেখেন। সবার অ্যাকই বক্তব্যো, কাজ করে এ, নাম হয় ওর।
মার্ক তোয়েন বোলেছেন, টেলিগ্রাফ/টেলিফোন/বাষ্পো ইঞ্জিন/ফোনোগ্রাফ/ফোটোগ্রাফ বা যেকোনো দরকারি জিনিস আবিষ্কার কোরতে হাজার হাজার মানুষ পোরিশ্রম কোরলেও সবাই শুধু অ্যাকজোন কেই মোনে রাখে।
হুবার্ট কেনেডি ১৯৭২ সালে বোলেছিলেন, mathematical formulas-theorems are usually not named after their original discoverers।
Everything of importance has been said before by somebody who did not discover it
অপটিক্যাল মাউস
একটি অপটিক্যাল মাউস হল কম্পিউটার মাউস যা আলোর উৎস ও আলোক সনাক্তকরণ পদ্ধতি ব্যবহার করে কোন কিছুর উপরিভাগে চলাচল বা নাড়াচাড়া বা দিক পরিবর্তন বুঝতে পারে এবং কম্পিউটার প্রদর্শনীতে সে অনুযায়ী কার্সরের নাড়াচাড়া প্রদর্শন করে। আলোর উৎস হিসেবে এতে ব্যবহৃত হয় সাধারণত লেড বা এলইডি এবং আলো সনাক্তকরণের জন্য ব্যবহৃত হয় ফটোডায়োড। এটি মেকানিক্যাল মাউস বা ট্র্যাকবল মাউসের বিকল্প হিসেবে ব্যবহৃত হয়। মেকানিক্যাল মাউসে ঘূর্ণায়মান যন্ত্র, যা সাধারণত একটি বল, ব্যবহার করে নাড়াচাড়ার দিক ও স্থান নির্ণয় করা হয়।
সবচেয়ে পুরনো অপটিক্যাল মাউস, পূর্ব-প্রিন্ট করা মাউসপ্যাডের উপর নাড়াচাড়া ধরতে পারত। বর্তমানের আধুনিক অপটিক্যাল মাউস বেশিরভাগ অস্বচ্চ বা কঠিন (রিফ্লেক্টিভলি ডিফিউজ) আবরনের উপর কাজ করে থাকে। সাধারণত, যেসব বস্তুর উপরিভাগ একক উৎস থেকে আলো পেয়ে প্রতিফলিত হয়ে আবার একই কোনে ছড়িয়ে যায় সেগুলোতে অপটিক্যাল মাউস কম কাজ করে। কোহেরেন্টলি-লিট (লেজার) বৈশিষ্ট্যসম্পন্ন মাউস চকচকে উপরিভাগ আছে এমন বস্তুতেও কাজ করে কিন্তু স্বচ্চ উপরিভাগে ভাল কাজ করে না। যেসব মাউসে ডার্ক ফিল্ড ইলুমিনেশন আছে সেগুলো কাচের উপরও ভাল কাজ করে। আলো শনাক্তের জন্য লেজার ডায়োড ব্যবহার করা হয় সঠিকভাবে নাড়াচাড়া ও স্থান নির্ণয়ের কাজে। তারবিহিন ও ব্যাটারিচালিত অপটিক্যাল মাউসে ব্যাটারির শক্তি সঞ্চয়ে এলইডি তখনই জ্বলে যখন মাউসটিতে কোন নড়াচড়া শনাক্ত হয়।
ইয়াকুব আলী চৌধুরী
প্রাথমিক জীবন
ইয়াকুব আলী চৌধুরী পটুয়াখালীর গলাচিপার খারিজ্জমা গ্রামে জন্মগ্রহণ করেন।
রাজনৈতিক ও কর্মজীবন
তিনি পটুয়াখালী জেলার গলাচিপা উপজেলার খারিজ্জমা একটি প্রাথমিক, একটি মাধ্যমিক ও একটি কলেজ প্রতিষ্ঠা করেন।
মৃত্যু
ইয়াকুব আলী চৌধুরী ২৫ জুলাই ২০১৫ সালে বার্ধক্যজনিত কারণে পটুয়াখালী জেলার গলাচিপা উপজেলার খারিজ্জমা গ্রামে মৃত্যুবরণ করেন।
মো. আবদুর রাজ্জাক
'''মো. আবদুর রাজ্জাক''' বাংলাদেশ আওয়ামীলীগের রাজনীতিবিদ, আইনজীবী ও ফরিদপুর-৪ (ভাঙ্গা, সদরপুর এবং চরভদ্রাসন) আসনের সাবেক সাংসদ। তিনি ২০০১ সালের অনুষ্ঠিত অষ্টম জাতীয় সংসদের নির্বাচিত সংসদ সদস্য।
জন্ম ও প্রাথমিক জীবন
মো. আবদুর রাজ্জাক ফরিদপুর জেলায় জন্মগ্রহণ করেন।
রাজনৈতিক ও কর্মজীবন
আবদুর রাজ্জাক একজন আইনজীবী। তিনি ২০০১ সালের অনুষ্ঠিত অষ্টম জাতীয় সংসদে ফরিদপুর-৪ (ভাঙ্গা, সদরপুর এবং চরভদ্রাসন) আসন থেকে নির্বাচিত সংসদ সদস্য।
মৃত্যু
মো. আবদুর রাজ্জাক মৃত্যুবরণ করেছেন।
মোয়াজ্জেম হোসেন
মোয়াজ্জেম হোসেন নামটি দিয়ে বোঝানো হতে পারে -
স্লোভাকিয়ার প্রশাসনিক অঞ্চল
১৯৪৯ (১৯৯০-১৯৯৬ ব্যতীত) সাল থেকে স্লোভাকিয়াকে কয়েকটি ক্রাজেতে (একবচনে ক্রাজ ; সাধারণত এটি "অঞ্চল" অর্থে ব্যবহৃত হয়) বিভক্ত করা হয়েছে । এগুলোর সংখ্যা, সীমানা এবং কার্যক্রম কয়েকবার পরিবর্তন করা হয়েছে। স্লোভাকিয়ায় বর্তমানে আটটি অঞ্চল রয়েছে এবং এগুলো ইউরোপীয় ইউনিয়ন এর NUTS এর ৩ স্তরের স্থানীয় প্রশাসনিক ইউনিটের সাথে সামঞ্জস্যপূর্ণ। প্রতিটি ক্রজ ওকরেসি (কাউন্টি বা জেলা) নিয়ে গঠিত। বর্তমানে ৭৯ টি জেলা রয়েছে।
তালিকা
২০০২ সাল থেকে স্লোভাকিয়া আটটি সাম্প্রোভেন ক্রাজেতে (স্ব-শাসিত অঞ্চল) বিভক্ত, যেগুলির সংবিধান ভিজি আজেমন সিলেকি (উচ্চতর অঞ্চল ইউনিট) নামে অভিহিত করা হয় যার সংক্ষিপ্ত রূপ VÚC। স্ব-শাসিত অঞ্চলগুলির এলাকা এবং সীমানা ক্রাজের এলাকা এবং সীমানার মতই । অতএব, উপরের তালিকার প্রতিটি ক্ষেত্রে "ক্রাজ" শব্দটি "VÚC" বা "সাম্প্রোভেন ক্রাজ" দ্বারা প্রতিস্থাপন করা যেতে পারে। প্রধান পার্থক্য হল সমোসপ্রভিন ক্রাজের অঙ্গগুলি একটি নির্বাচিত চেয়ারপারসন এবং অ্যাসেমব্লির মাধ্যমে স্ব-শাসিত হয়, যাখানে ক্রাজের অঙ্গগুলি সরকার কর্তৃক নিযুক্ত হয়।
১৯৪৯ এর আগে
ঐতিহাসিকভাবে শুরু থেকেই স্লোভাকিয়া ক্রাজে বিভক্ত ছিল না, তবে কাউন্টিতে বিভক্ত ছিল (স্লোভাক: župy বা stolice )। বর্তমান স্লোভাকিয়া অংশ হওয়ার সময় এটি ছিল:
১৯২৮–১৯৩৯ সালে (এবং আনুষ্ঠানিকভাবে ১৯৪৫–১৯৪৮) স্লোভাকিয়া সামগ্রিকভাবে চেকোস্লোভাকিয়ায় প্রশাসনিক ইউনিট "স্লোভাক ল্যান্ড" ( ক্রাজিনা স্লোভেনস্কা ) গঠন করে।
১৯৪৮ সালের ২৪ ডিসেম্বর এর ক্রাজে (১ জানুয়ারী ১৯৪৯ - ৩০ জুন ১৯৬০)
প্রতিটি ক্রজকে এর প্রধান শহরটির নামানুসারে নামকরণ করা হয়েছিল।
ক্রাজে (জুলাই ১, ১৯৬০ - ডিসেম্বর ১৯, ১৯৯০)
দ্রষ্টব্য: ১৯৬৯ সালের ১লা জুলাই থেকে ১৯৭০ সালের ২৮ ডিসেম্বর অবধি বাতিল হয়ে গিয়েছিল এবং এরপরে পুনরায় গঠিত হয়েছিল।
জনসংখ্যা ভূগোল
জনসংখ্যা ভূগোল মানব ভূগোলের একটি বিভাগ। স্থানের প্রকৃতির সাথে যে উপায়ে জনসংখ্যা বিস্তরণ, সংমিশ্রণ, স্থানান্তর এবং জনসংখ্যার বৃদ্ধির স্থানিক পার্থক্যগুলি সম্পর্কিত তা নিয়ে এটি অধ্যয়ন করে। জনসংখ্যা ভূগোল ভৌগোলিক দৃষ্টিকোণে জনমিতির সাথে জড়িত। এটি জনসংখ্যার বিতরণের বৈশিষ্ট্যগুলি যেসকল স্থানিক উপাদানের প্রেক্ষিতে পরিবর্তিত হয় সেগুলোতে দৃষ্টিনিবন্ধ করে। এটি প্রায়শই কোথায় জনসংখ্যা দেখা যায় এবং কীভাবে এই জনসংখ্যার আকার এবং সংমিশ্রণটি উর্বরতা, মৃত্যুহার এবং স্থানান্তর সম্পর্কিত প্রক্রিয়াগুলোর দ্বারা নিয়ন্ত্রিত হয় সেসব নিয়ামকের সাথে জড়িত। পরিবেশ, স্থান এবং স্থানের সাথে সম্পর্কিত ভৌগোলিক জ্ঞানবিজ্ঞান বিভিন্ন সময়ে বিকশিত হযওয়ায় জনসংখ্যা ভূগোলের অবদানগুলি আন্তঃশৃঙ্খলাবদ্ধ। এর সাথে ঘনিষ্টভবে আন্তঃসম্পর্কিত শাখাগুলির মধ্যে ভূগোল, জনমিতি, সমাজবিজ্ঞান এবং অর্থনীতি রয়েছে।
শহরতলী
উত্তর আমেরিকার উন্নত অংশে শহরতলিতে অনেকগুলি পরিবার কেন্দ্রীয় শহর ছেড়ে চলে যায় এবং শহরের প্রান্তে স্থানান্তর করে। এই ধরনের মহানগর বিকেন্দ্রীকরণ গুরুত্বপূর্ণ কারণ এটি গ্রামীণ এলাকা এবং "সবুজ-ক্ষেত্র" জমির উপর চাপ সৃষ্টি করে, শহরের অভ্যন্তরীণ স্কুলগুলির তহবিল অনুদান লাভ, সমাজে গোষ্ঠীগুলির ক্রমাগত পৃথকীকরণ এবং শহরতলির কিছু গৃহবধূর চাকুরি পেতে সমস্যার মুখোমুখি হয়।
ইজরাইল ও ফিলিস্তিন
১৯৪৮ সালে যখন রাজনৈতিক ভাঙনের মাধ্যমে ইস্ররায়েলের সৃষ্টি হয়েছিল, তখন নতুন জনগোষ্ঠী এবং বিভক্ত অন্যদের মধ্যে সীমানা নির্ধারণের কাজটি করা হয়েছিল। বিশেষত, ফিলিস্তিন এলাকার হাজার হাজার বাসিন্দাদের বাস্তুচ্যুতকরণ এবং পাইকারি ধ্বংসের ফলে ৫০০ টিরও বেশি আরব গ্রামের একটি শরণার্থী জনসংখ্যা তৈরি হয়েছিল যা আজকের দিনে বিশ্বের বৃহত্তম (৪ মিলিয়নেরও বেশি) এবং দীর্ঘকালীন স্থায়ী, যার মধ্যে দুটি প্রজন্মও রয়েছে। ফিলিস্তিনি শরণার্থী সম্প্রদায়ের মানবাধিকার, সুরক্ষা, আঞ্চলিকভাবে পিতৃভূমিতে বাসস্থান এবং জমি যা যুক্তিসঙ্গত জীবিকা নির্বাহ করতে পারে তাতে প্রবেশের সুযোগের অভাব রয়েছে। শরণার্থী জনসংখ্যা হলো বিশ্বের দরিদ্রতম, সর্বাধিক নিরাপত্তাহীন, সবচেয়ে নাজুক এবং সবচেয়ে নির্ভরশীল সম্প্রদায়। যদিও দারিদ্র্য এবং স্থানীয় নিরাপত্তাহীনতা ফিলিস্তিনি শরণার্থীদের মধ্যে ছড়িয়ে পড়ে তবুও ইস্রায়েল রাষ্ট্র এই শরণার্থী সম্প্রদায়ের সহ-উপস্থিতির দ্বারা এবং রাষ্ট্রকে সুরক্ষিত করার উদ্দেশ্যে রক্ষণাবেক্ষণে জড়িত বা সক্রিয় আছে যার উভয়ই হুমকী হিসাবে ধরে নেয়া যায়।
১৯৭৩ সিইসিএএফএ কাপ
১৯৭৩ সিইসিএএফএ কাপ ছিল কাউন্সিল ফর ইস্ট এ্যান্ড সেন্ট্রাল আফ্রিকা ফুটবল এসোসিয়েশন কাপ বা সিইসিএএফএ কাপের উদ্বোধনী আসর, যা উগান্ডায় অনুষ্ঠিত হয়। সিইসিএএফএ কাপকে আফ্রিকার প্রাচীনতম ফুটবল প্রতিযোগিতা হিসাবে বিবেচনা করা হয়, সেখানে মধ্য ও দক্ষিণ আফ্রিকা দল সমূহ অংশগ্রহণ করেছিল। ১৯৭৩ সালের এ প্রতিযোগতার ম্যাচগুলি ২২ সেপ্টেম্বর ১৯৭৩ থেকে ২৯ সেপ্টেম্বর ১৯৭৩ তারিখে অনুষ্ঠিত হয়। এটি পূর্বে মূলত চার জাতি গোসাগ কাপ ছিল, যাতে কেনিয়া, উগান্ডা, তাঞ্জানিয়া এবং জাঞ্জিবার প্রতিদ্বন্দ্বিতা করত। এবং এটি ১৯২৯ সাল থেকে ১৯৬৫ সাল পর্যন্ত চালু ছিল। ১৯৬৭ সালে গোসাগ কাপকে ইস্ট এ্যান্ড সেন্ট্রাল আফ্রিকান সিনিয়র চ্যালেঞ্জ কাপ বা সংক্ষেপে চ্যালেঞ্জ কাপ পরিবর্তন করা হয়, যা ১৯৭১ সাল পর্যন্ত পাচঁ বছর চালু ছিল, ১৯৭৩ সাল সিইসিএএফএ কাপ চালু হওয়ার আগ পর্যন্ত। ১৯৭৩ সিইসিএএফএ কাপের স্বাগতিক দেশ হিসাবে উগান্ডা তাঞ্জানিয়াকে ২-১ গোলে পরাজিত করে চ্যাম্পিয়ন হয়। প্রতিযোগিতায় তৃতীয় স্থান নির্ধারনী ম্যাচ অনুষ্ঠিত হয়নি, তাই গ্রুপ পর্যায়ের রানার্স আপ কেনিয়া ও জাম্বিয়া যৌথভাবে তৃতীয় স্থান অর্জন করে। গ্রুপ পর্বের শেষে উগান্ডা ও জাম্বিয়া একই পরিমাণ গোল ও পয়েন্ট অর্জন করে, ফলে প্লে-অফ পদ্ধতিতে আরেকটি ম্যাচ অনুষ্ঠিত হয় এবং ‍উগান্ডা ২-১ গোলে বিজয়ী হয়েছিল। বর্তমানে প্রতিযোগিতাটি সম্প্রসারিত হয়েছে এবং ১২টি (১৯৭৩ সাল থেকে ইথিওপিয়া, দক্ষিণ সুদান, বুরুন্ডি, রুয়ান্ডা, সুদান এবং ইরিত্রিয়া যোগ দেয়) বিভিন্ন দলের সমন্নয়ে একটি আধুনিক দিনের প্রতিযোগিতা হিসাবে প্রতিষ্ঠিত হয়েছে।
অংশগ্রহণকারী দল
প্রতিয়োগিতায় ৬টি দল অংশগ্রহণ করেছিল: ৪টি মূল গোসাগ কাপ থেকে আসে এবং পরে দুটি যোগ হয়:
গ্রুপ পর্ব
গ্রুপ পর্ব ২২ সেপ্টেম্বর শুরু হয় এবং ২৮ সেপ্টেম্বর শেষ হয়; যাতে একটি প্লে-অফ ম্যাচও অনুষ্ঠিত হয়েছিল। সপ্তাহব্যাপি প্রতি ম্যাচের দিন পর্যাক্রমিক ভাবে গ্রুপ এ ও গ্রুপ বি এর মধ্যে ম্যাচগুলো অনুষ্ঠিত হয়, গ্রুপ এ শেষ হয় প্লে-অফ দিয়ে। গ্রুপ এ এর নির্ধারিত ম্যাচ শেষে, উগান্ডা এবং জাম্বিয়া নিচে উল্লেখিত পরস্পর একই সমান যোগ্যতা অর্জন করে। তাই প্রথাগত পদ্ধতিতে মূল পর্বে উত্তরণের জন্য প্লে-অফ ম্যাচের সিদ্ধান্ত হয় এবং তাতে উগান্ডা বিজয়ী হয়েছিল।
যদি দুই বা ততোধিক দলের গ্রুপ ম্যাচ শেষ হওয়ার পরে পয়েন্ট সমান হয়, তবে র‌্যাঙ্কিংয়ে নিম্ন লিখিত মানদণ্ড প্রযোজ্য হবে। (ক্রমিকভাবে সাজানো):
একাত্তরের গণহত্যা ও মুক্তিযুদ্ধের প্রস্তুতি (ভাস্কর্য)
একাত্তরের গণহত্যা ও মুক্তিযুদ্ধের প্রস্তুতি হলো বাংলাদেশের একমাত্র গুচ্ছ ভাস্কর্য। এই ভাস্কর্যটি বাংলাদেশের স্বাধীনতা যুদ্ধের স্মরণে নিবেদিত। এটি জগন্নাথ বিশ্ববিদ্যালয়ের নতুন ভবনের সামনে স্থাপিত হয়েছে। এতে একাত্তরের গণহত্যা ও মুক্তিযুদ্ধের প্রস্তুতি তুলে ধরা হয়েছে।
বর্ণনা
একাত্তরের গণহত্যা ও মুক্তিযুদ্ধের প্রস্তুতি ভাস্কর্যটি জগন্নাথ বিশ্ববিদ্যালয়ের প্রবেশমুখে নতুন ভবনের সামনে অবস্থিত।ভাস্কর্যটি তৈরি করেছেন শিল্পী ভাস্কর রাসা। তার সহযোগিরা ছিলেন ভাস্কর রাজীব সিদ্দিকী, রুমি সিদ্দিকী, ইব্রাহীম খলিলুর রহমান ও মিয়া মালেক রেদোয়ান। এটি দুই অংশে বিভক্ত। এক অংশে চিত্রায়িত হয়েছে ১৯৭১ সালের ২৫ মার্চ রাতে ঢাকায় পাক হানাদার বাহিনীর  গণহত্যা ও অত্যাচারের দৃশ্য। অপর অংশে দেশের আপামর জনসাধারনের মুক্তিযুদ্ধের প্রস্তুতির চিত্র ফুটিয়ে তোলা হয়েছে। জগন্নাথ বিশ্ববিদ্যালয়ের সাবেক  উপাচার্য অধ্যাপক ড. সিরাজুল ইসলাম খান ২০০৮ সালের ৩১ মার্চ এটি উদ্বোধন করেন।
ব্লু হাউসে অভিযান
ব্লু হাউসে অভিযান (এছাড়াও দক্ষিণ কোরিয়ায় ২১শে জানুয়ারির ঘটনা হিসেবে পরিচিত) ছিল ১৯৬৮ সালের ২১ জানুয়ারি উত্তর কোরিয়ার কমান্ডোদের দ্বারা ব্লু হাউসে অর্থাৎ দক্ষিণ কোরিয়ার প্রেসিডেন্ট বাসভবনে, দক্ষিণ কোরিয়ার প্রেসিডেন্ট পার্ক চুং-হিকে হত্যা করার জন্য একটি অভিযান। কোরিয়ান পিপলস আর্মি (কেপিএ) এর ৩১ জন সৈন্য নিহত, বন্দী বা পালিয়ে যেতে বাধ্য হয়। প্রেসিডেন্ট পার্ক অক্ষত ছিল।
পটভূমি
১৯৬৭ সালের দক্ষিণ কোরিয়ার রাষ্ট্রপতি নির্বাচন এবং আইনসভা নির্বাচনের পর, উত্তর কোরিয়ার নেতৃত্ব এই উপসংহারে পৌঁছেছিল যে পার্ক চুং-হি-এর অভ্যন্তরীণ বিরোধিতা আর তার শাসনের জন্য একটি গুরুতর চ্যালেঞ্জ গঠন করেনি। ২৮ জুন - ৩ জুলাই, কোরিয়ার ওয়ার্কার্স পার্টির কেন্দ্রীয় কমিটি একটি বর্ধিত প্লেনাম অনুষ্ঠিত হয় যেখানে উত্তর কোরিয়ার নেতা কিম ইল-সুং ক্যাডারদের "আমাদের দক্ষিণ কোরিয়ার ভাইদের সংগ্রামে সহায়তা করার জন্য প্রস্তুত হওয়ার জন্য" আহ্বান জানান।
১৯৬৭ সালের জুলাই মাসে, কোরিয়ান পিপলস আর্মি (কেপিএ) এর সম্প্রতি প্রতিষ্ঠিত ইউনিট ১২৪-এর একটি বিশেষ স্কোয়াডকে পার্ককে হত্যার দায়িত্ব দেওয়া হয়েছিল। এই সিদ্ধান্তটি সম্ভবত এই সত্যের দ্বারা সহজতর হয়েছিল যে ১৯৬৭ সালে, ভিয়েতনাম যুদ্ধ বৃদ্ধির একটি নতুন পর্যায়ে প্রবেশ করেছিল, যে পরিস্থিতিতে মার্কিন সামরিক বাহিনী, ভিয়েতনামের সাথে জড়িত থাকার কারণে, উত্তর কোরিয়ার বিরুদ্ধে প্রতিশোধমূলক ব্যবস্থা সহজে নিতে পারেনি। ১৯৬৫-১৯৬৮ সালে, উত্তর কোরিয়া-উত্তর ভিয়েতনাম সম্পর্ক খুব ঘনিষ্ঠ ছিল এবং উত্তর কোরিয়া উত্তর ভিয়েতনামকে যথেষ্ট সামরিক ও অর্থনৈতিক সহায়তা প্রদান করেছিল।
উত্তর কোরিয়ার প্রোপাগান্ডা ১৯৬৬-পরবর্তী কমান্ডো অভিযানকে ভিয়েত কংগের মতো দক্ষিণ কোরিয়ার গেরিলা আন্দোলন হিসাবে চিত্রিত করার চেষ্টা করেছিল।
দ্য থিওরি অব এভরিথিং (২০১৪-এর চলচ্চিত্র)
এতে স্টিভেনের ভূমিকায় অভিনয় করেন এডি রেডমেইন, এবং তার স্ত্রী জেনের ভূমিকায় অভিনয় করেন ফেলিসিটি জোন্স।  এছাড়া অন্যান্য পার্শ্ব চরিত্রে অভিনয় করেন চার্লি কক্স, এমিলি ওয়াটসন, সিমন ম্যাকবার্নি, ক্রিস্টিয়ান ম্যাককে, হ্যারি লয়েড এবং ডেভিড থেওলিস।  ২০১৪ সালের ৭ই সেপ্টেম্বর টরন্টো আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনী অনুষ্ঠিত হয় এবং ২০১৫ সালের ১লা জানুয়ারি যুক্তরাজ্যে মুক্তি পায়।
ব্লু হাউসে অভিযান
প্রস্তুতি
অভিজাত অল-অফিসার কেপিএ ইউনিট ১২৪ থেকে একত্রিশ জন লোককে হ্যান্ডপিক করা হয়েছিল। এই বিশেষ অপারেশন কমান্ডো ইউনিটটি দুই বছর ধরে প্রশিক্ষণ নিয়েছিল এবং ব্লু হাউসের একটি পূর্ণ-স্কেল মকআপের লক্ষ্যে তাদের শেষ ১৫ দিন অনুশীলন অনুশীলনে ব্যয় করেছিল।
দ্য থিওরি অব এভরিথিং (২০১৪-এর চলচ্চিত্র)
চলচ্চিত্রটি ইতিবাচক সমালোচনা অর্জন করে এবং সঙ্গীত, চিত্রগ্রহণ ও অভিনয়, বিশেষ করে এডি রেডমেইনের কাজ সমাদৃত হয়, এবং তিনি বিভিন্ন পুরস্কার আয়োজন ও চলচ্চিত্র উৎসব থেকে মনোনয়ন লাভ করে এবং শ্রেষ্ঠ অভিনেতা বিভাগে একাডেমি পুরস্কার লাভ করেন। এছাড়া চলচ্চিত্রটি শ্রেষ্ঠ চলচ্চিত্র, জোন্স শ্রেষ্ঠ অভিনেত্রী, ম্যাকার্টেন শ্রেষ্ঠ উপযোগকৃত চিত্রনাট্য, এবং জোহানসন শ্রেষ্ঠ মৌলিক সুর বিভাগে মনোনয়ন লাভ করে। চলচ্চিত্রটি ১০টি বাফটা পুরস্কারের মনোনয়ন লাভ করে এবং শ্রেষ্ঠ ব্রিটিশ চলচ্চিত্র, শ্রেষ্ঠ অভিনেতা ও শ্রেষ্ঠ উপযোগকৃত চিত্রনাট্যের পুরস্কার জয় করে। ছবিটি ৭২তম গোল্ডেন গ্লোব পুরস্কারে চারটি বিভাগে মনোনয়ন লাভ করে এবং শ্রেষ্ঠ নাট্য অভিনেতা ও শ্রেষ্ঠ মৌলিক সুরের পুরস্কার জয় করে। এছাড়া ছবিটি তিনটি স্ক্রিন অ্যাক্টরস গিল্ড পুরস্কারের মনোনয়ন লাভ করে এবং শ্রেষ্ঠ অভিনেতা বিভাগে পুরস্কার জয় করে।
ব্লু হাউসে অভিযান
প্রস্তুতি
এই বিশেষভাবে নির্বাচিত পুরুষদের অনুপ্রবেশ এবং বহিষ্কার কৌশল, অস্ত্র, নৌচলাচল, বায়ুবাহিত অপারেশন, উভচর অনুপ্রবেশ, হাতে-হাতে যুদ্ধ (ছুরির লড়াইয়ের উপর জোর দিয়ে) এবং গোপন করার প্রশিক্ষণ দেওয়া হয়েছিল।
দ্য থিওরি অব এভরিথিং (২০১৪-এর চলচ্চিত্র)
মুক্তি
২০১৩ সালের ৮ই অক্টোবর ইউনিভার্সাল পিকচার্স ইন্টারন্যাশনাল চলচ্চিত্রটি বিশ্বব্যাপী পরিবেশনার স্বত্ব অর্জন করে।
২০১৪ সালের ১০শে এপ্রিল ফোকাস ফিচার্স ২০১৪ সালে মার্কিন যুক্তরাষ্ট্রে সীমিত পরিসরে মুক্তি দেওয়ার লক্ষ্যে চলচ্চিত্রটির পরিবেশনা স্বত্ব অর্জন করে। এরপর এন্টারটেইনমেন্ট ওয়ান ফিল্মস চলচ্চিত্রটির কানাডীয় পরিবেশনা স্বত্ব অর্জন করে। ২০১৪ সালের ৭ই আগস্ট চলচ্চিত্রটির প্রথম ট্রেইলার প্রকাশিত হয়।
ব্লু হাউসে অভিযান
প্রস্তুতি
কিম শিন-জো, বেঁচে থাকা মাত্র দুজনের মধ্যে একজন বলেছেন, "এটি আমাদের নির্ভীক করে তুলেছে-কেউ আমাদের কবরস্থানে খোঁজার কথা ভাববে না।" তাদের প্রশিক্ষণ ছিল কঠোর এবং প্রায়শই প্রতিকূল পরিস্থিতিতে যেমন দৌড়ানো ১৩ কিমি/ঘন্টা (৮ মাইল) গতিবেগ ৩০ কেজি (৬৬ পাউন্ড) ভাঙ্গা এবং ক্ষমাহীন ভূখণ্ডের উপর রকস্যাক সহ, যা কখনও কখনও হিম কামড় থেকে পায়ের আঙ্গুল এবং পায়ের আঘাতের মতো আঘাতের কারণ হয়।